﻿﻿নির্বাচনকালীন সরকার প্রশ্নে নিজেদের অবস্থান থেকে কোনোরকম ছাড় দেবে না আওয়ামী লীগ। কয়েকজন টেকনোক্র্যাট মন্ত্রী অন্তর্ভুক্ত করে নির্দলীয় 'নির্বাচনকালীন সরকার' গঠনের দাবি জানিয়ে বিএনপির পক্ষ থেকে রূপরেখা প্রণয়নের উদ্যোগের কথা জানানো হলেও ক্ষমতাসীন দলের পক্ষ থেকে তা নাকচ করা হয়েছে। সংসদে নেই- এমন কোনো দলের প্রতিনিধিত্বও নির্বাচনকালীন সরকারে থাকবে না বলেই সাফ জানিয়ে দিয়েছেন ক্ষমতাসীন দল ও সরকারের নীতিনির্ধারকরা।